पेट्रोलियम और प्राकृतिक गैस मंत्रालय

भारत सरकार

पेट्रोलियम और प्राकृतिक गैस मंत्रालय

**राज्‍य सभा**

अतारांकित प्रश्‍न सं0 : 2603

दिनांक 18 फरवरी, 2014

**तेल आयात बिल**

**2603. श्रीमती वानसुक साइमः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या भारत प्रवासी भारतीयों तथा सूचना प्रौद्योगिकी क्षेत्र के द्वारा प्रति वर्ष भेजे जाने वाली लगभग 100 बिलियन डॉलर की ध्नराशि से अपने तेल आयात बिल को संतुलित करने में सफल रहा है;

(ख) क्या अमेरिका में शेल गैस क्रांति और ईरान पर प्रतिबंध हटाए जाने से भारत को पेश आ रहे तेल संकट में और कमी आई है; और

(ग) क्या भारत ने अभी भी संभावित तेल संकट से बचने हेतु अंतर्राष्ट्रीय मौद्रिक निधि‍ से

ऋण का लाभ लेने हेतु आपात्काल के विकल्प खुले रखे हैं?

**उत्‍तर**

**पेट्रोलियम और प्राकृतिक गैस मंत्रालय में राज्‍य मंत्री (श्रीमती पनबाका लक्ष्मी)**

(क) और (ख): तेल कंपनियां अपनी रिफाइनरी आवश्‍यकताओं के अनुसार ईरान सहित विभिन्‍न देशों से कच्‍चे तेल का आयात करती हैं। उनके द्वारा विभिन्‍न स्रोतों से भारतीय रिफाइनरियों द्वारा आयात किए गए कच्‍चे तेल की मात्रा का निर्धारण तकनी‍की वाणिज्यिक और अन्‍य पहलुओं के आधार पर किया जाता है। विश्‍व के किसी विशेष क्षेत्र पर निर्भरता में कमी करने के लिए भारत कच्‍चे तेल के अपने स्रोतों का विविधीकरण करने के लिए सजगतापूर्वक प्रयास करता रहा है ताकि देश की ऊर्जा सुरक्षा को मजबूत बनाया जा सके। तेल कंपनियां अपने कच्‍चे तेल की आवश्‍यकता के लिए भुगतान (क) तेल कंपनियों के निर्दिष्‍ट बैंकों से डालर खरीदकर अथवा (ख) रिजर्व बैंक आफ इंडिया द्वारा विशेष बाजार प्रचालनों द्वारा करती हैं। वर्ष 2012-13 और अप्रैल से दिसम्‍बर, 2013 के दौरान भारत के कच्‍चे तेल के आयात, आयात किए गए उत्‍पादों, निर्यात किए गए उत्‍पादों और निवल आयात के ब्‍यौरे निम्‍नानुसार हैं:

|  |  |  |  |  |
| --- | --- | --- | --- | --- |
|  | 2012-13 (पी\*) | | 2013-14 (अप्रैल से दिसम्‍बर 2013)(पी) | |
|  | मात्रा एमएमटी में\*\* | मूल्‍य मिलियन अमरीकी डालर में | मात्रा एमएमटी में\*\* | मूल्‍य मिलियन अमरीकी डालर में |
| क. कच्‍चे तेल का आयात | 184.8 | 144293 | 142.16 | 107735 |
| ख. उत्‍पाद आयात | 15.95 | 12680 | 12.04 | 8357 |
| ग. उत्‍पाद निर्यात | 63.40 | 58838 | 52.39 | 46345 |
| घ. निवल आयात (क+ख)-ग | 137.35 | 98135 | 101.81 | 69747 |

\*पी: अनंतिम, \*\*एमएमटी: मिलियन मीट्रिक टन

(ग): भारत ने मौजूदा वैश्‍विक आर्थिक मंदी शुरू होने के बाद ऊर्जा संकट सहित मैक्रो आर्थिक कठिनाइयों पर काबू पाने के लिए अंतर्राष्‍ट्रीय मुद्राकोष से सहायता नहीं मांगी है।

\*\*\*